

OZNAM

Národné športové centrum, Dom športu, Olympijské námestie 1, 831 04 Bratislava

Poskytovateľ Inovačného vzdelávania na základe oprávnenia: 18/2026 - IV
Organizuje
Vzdelávací program
Inovačné prístupy v gymnastických športoch
Termín:
Online
14/10/2026 (streda) / 5 hodín / začiatok 15:00h
Prezenčne: Základná škola, Morovnianska cesta 1866/55, Handlová
16/10/2026 (piatok) / 8 hodín / začiatok od 13:00h
17/10/2026 (sobota) / 13 hodín / začiatok od 8:00h
18/10/2026 (nedeľa) / 9 hodín / začiatok od 8:00h

Garant vzdelávania:	PaedDr. Jaroslava Argajová
Lektori vzdelávania: Mgr. Silvia Ruščinová, Ing. Laura Koštialová, Vladimír Káčer, PaedDr. Milena Švedová, PhD., MBA
Forma vzdelávania: prezenčná/dištančná
Rozsah vzdelávacieho programu: 50 hodín (35 hodín prezenčne, 15 dištančne)
Cieľová skupina
· učiteľ,
· vychovávateľ,
· školský tréner.

Podkategória pedagogických zamestnancov:
· učiteľ prvého stupňa základnej školy,
· učiteľ druhého stupňa základnej školy.
 
Kariérový stupeň: 
· samostatný pedagogický zamestnanec,
· pedagogický zamestnanec s prvou atestáciou, 
· pedagogický zamestnanec s druhou atestáciou.

Vyučovací predmet: telesná a športová výchova


STRUČNÝ OBSAH VZDELÁVANIA:
· Využitie gymnastických cvičení na rozvoj koordinácie, sily a flexibility
· Vplyv senzitívneho obdobia na rozvoj gymnastických zručností dieťaťa 
· Motivácia žiakov pomocou metodických hier pri osvojovaní si gymnastických cvičebných tvarov
· Hudobno-pohybové vzťahy (dynamika, rytmus, tempo, charakter, spájanie hudby a pohybu GPV)
· Rozbor a analýza techniky nácviku základných gymnastických cvičebných tvarov prostredníctvom prípravných cvičení s využitím inovačných molitanových pomôcok (kotúľ vpred, stoj na lopatkách, stoj na rukách, premet bokom)
· Priama pomoc pri gymnastických cvičebných tvaroch
· Nácvik a metodika vykonania cvičebných tvarov na lavičke, hrazde, akrobacii a preskoku formou novodobých inovačných prístupov
· Aplikácia gymnastických cvičebných tvarov v zostavách gymnastického štvorboja I. a II. stupňa ZŠ
· Hodnotenie výkonov a eliminácia najčastejších chýb v predvedení

Absolventi vzdelávania získajú – OSVEDČENIE o absolvovaní vzdelávania v rozsahu 50 hodín.
  ------------------------------------------------------------------------------------------------------------------------
Cena VP: 110€/osoba 
· Termín na prihlásenie: do 05/10/2026
· Kapacita – max. 30 účastníkov
· Oznam o zaradení / nezaradení uchádzačov na vzdelávanie: elektronicky do sedem dní po ukončení prihlasovania. 
· Poplatok: zaradení účastníci budú vyzvaní elektronicky o uhradenie poplatku za vzdelávanie.
· Pokyny k vzdelávaniu: najneskôr sedem dní elektronicky pred vzdelávaním.
· Náklady si hradí účastník z vlastných zdrojov alebo zo zdrojov vysielajúcej organizácie.
· Ubytovanie a stravovanie si účastníci zabezpečujú vo vlastnej réžii.
· Občerstvenie a pitný režim bude zabezpečený pre všetkých  prihlásených účastníkov.
· Pre účastníkov vzdelávania bude odporučený učebný materiál.

Kontaktná osoba: Mgr. Maroš Lukáč, e-mail: maros.lukac@sportcenter.sk





Informácie o spracúvaní osobných údajov:

Účel spracovania osobných údajov:
V prípade prejaveného záujmu pedagogického zamestnanca (ďalej len „dotknutá osoba“) prostredníctvom podania prihlášky na inovačné vzdelávanie bude prevádzkovateľ Národné športové centrum (ďalej len „NŠC“) spracúvať osobné údaje dotknutej osoby v súlade s čl. 6 ods. 1 písm. b) všeobecného nariadenia o ochrane údajov (GDPR). Spracúvanie je nevyhnutné na:
•	plnenie zmluvy, ktorej zmluvnou stranou je dotknutá osoba – čiže zaregistrovanie účasti dotknutej osoby na inovačnom vzdelávaní
•	vzájomnú operatívnu komunikáciu, a
•	plnenie povinností a uplatňovanie práv vyplývajúcich z tohto zmluvného vzťahu.

Doba uchovávania osobných údajov:
Osobné údaje v rozsahu prihlášky na inovačné vzdelávanie budú spracúvané po dobu trvania tejto zmluvy. Po jej ukončení budú údaje uchovávané len počas doby nevyhnutnej na:
•	splnenie vzájomných povinností,
•	uplatnenie vzájomných nárokov vyplývajúcich z tejto zmluvy alebo vzniknutých na jej základe.
Poskytnutie osobných údajov je zmluvnou požiadavkou, bez ich poskytnutia nie je možné uzatvorenie a plnenie zmluvy.
Uchovávanie osobných údajov sa riadi registratúrnym plánom a poriadkom NŠC.

Kategórie príjemcov osobných údajov:
Osobné údaje môžu byť sprístupnené nasledovným subjektom:
•	osobám konajúcim na základe poverenia NŠC,
•	sprostredkovateľom,
•	prípadne právnym zástupcom, audítorom,
•	orgánom štátnej správy a verejnej moci na výkon kontroly a dozoru.

Práva dotknutej osoby:
Dotknutá osoba má v súvislosti so spracúvaním osobných údajov tieto práva:
•	Požadovať potvrdenie o tom, či NŠC spracúva jej osobné údaje, a získať prístup k týmto údajom.
•	Požadovať opravu, vymazanie alebo obmedzenie spracovania osobných údajov.
•	Využiť právo na prenosnosť údajov v štruktúrovanom, bežne používanom a strojovo čitateľnom formáte a preniesť ich ďalšiemu prevádzkovateľovi.
•	Podať sťažnosť dozornému orgánu, ak sa domnieva, že spracovanie osobných údajov je v rozpore s GDPR. Na Slovensku je dozorným orgánom Úrad na ochranu osobných údajov SR, Hraničná 12, 820 07 Bratislava.
•	Akékoľvek spory alebo nezrovnalosti sa NŠC snaží riešiť priateľskou dohodou.

Prenos osobných údajov:
NŠC má sídlo v Slovenskej republike, členskom štáte Európskej únie. Prenos osobných údajov v rámci Slovenskej republiky a Európskeho hospodárskeho priestoru (EHP) je zaručený a bezpečný.

Ďalšie informácie:
Podrobné informácie o spracúvaní osobných údajov sú dostupné na kontaktnom mieste v priestoroch NŠC, alebo na webovej stránke NŠC v sekcii „Ochrana osobných údajov“.

